Nile Ranger

Nile Ranger (født 11. april 1991 i London) er en engelsk fotballspiller som siden desember 2021 spiller for National League-klubben Boreham Wood FC. Han har tidligere spilt for Southampton, Barnsley på lån fra Newcastle, og fast for Swindon Town og Blackpool. I både Swindon og Blackpool ble kontrakten hans kansellert da han unnlot å møte på treninger samt flere utenomsportslige hendelser.

Kontroverser 
Han har vært involvert i flere utenomsportslige hendelser de siste årene og blitt tiltalt for overfall og voldtekt.

27. august 2011 ble han arrestert og tiltalt for å ha angrepet en mann i Newcastle og forlatt ham bevisstløs på gata, men ble ikke funnet skyldig i retten oktober 2012.

I oktober 2011 ble han tatt av politiet for fyllebråk i Newcastle.

I september 2012 ble politiet tilkalt til et hus i Enfield i Nord-London hvor inngangsdøren var ødelagt.  Nile Ranger ble arrestert på stedet og tiltalt for ødeleggelsene. Tiltalen ble frafalt i november 2012 i retten da den godtok Rangers forklaring på at han hadde ødelagt døren da han fryktet at hans kjæreste var blitt kidnappet og at han skulle betale for ødeleggelsene.

I januar 2013 ble han arrestert for mistanke om voldtekt på et hotellrom i Newcastle; han ble tiltalt for dette 8. juli 2013.  Han ble frikjent i retten 4. mars 2014.

I juli 2013 tattoverte hans etternavnet sitt på høyre side av pannen sin.

I mars 2014 ble han arrestert i Liverpool for å ha angrepet en taxi.

I april 2014 ble han ettersøkt i Swindon etter å ha blitt filmet av overvåkingskamera da han slo en kvinne og utenfor sin leilighet og sparket inn inngangsdøren til bygningen.

Referanser

Eksterne lenker 
 

Engelske fotballspillere
Fotballspillere for Newcastle United FC
Fotballspillere for Barnsley FC
Fotballspillere for Sheffield Wednesday FC
Fotballspillere for Swindon Town FC
Fotballspillere for Blackpool FC
Fotballspillere for Southend United FC
Fotballspillere for Spalding United FC
Personer fra London
Fødsler i 1991